En menneskelig fejl har blacklistet 8.000 uskyldige hjemmesider.

I stedet for at få adgang til Google.com blev kunder hos de to berørte teleselskaber mødt med denne besked.

Samtlige kunder hos internetfirmaet Siminn og alle indbyggere i Grønland koblet op på Tele Greenland kunne torsdag ikke tilgå Facebook, Google og næsten 8.000 andre hjemmesider i mere end tre timer.Det skyldes en fejl hos Rigspolitets Nationale IT Efterforskningscenter, Nitec, som håndterer det såkaldte børnepornofilter, som ved hjælp af DNS-blokering forhindrer adgang med ulovligt indhold.Fejlen betød, at de mange internetkunder i stedet for Google, Facebook eller TDCs hjemmeside blev mødt af et skilt, der advarede om, at internetsiden kan indeholde børneporno.Hos NITEC fortæller chef for enheden, Johnny Lundberg, at fejlen er menneskelig og skyldes, at en medarbejder ved en fejl havde puttet listen med de omkring 8.000 helt lovlige domæner i en forkert mappe."Det er en beklagelig og enkel fejl, som ikke må ske," siger Johnny Lundberg.Den forkerte mappe indeholder alle de domæner, som spærres af børnepornofilteret, som teleselskaberne selv opdaterer fra en gang i døgnet.At de 8.000 domæner kunne havne et forkert sted skyldes i følge Johnny Lundberg, at en ellers dygtig og betroet medarbejder lånte en kollegas maskine, fordi den var bedre."Han sidder og er ved at lave en efterforskning og i den forbindelse kommer han til at lægge en liste over lovlige sider i en forkert mappe," siger Johnny Lundberg."Før han bliver opmærksom på det, er der to internetudbydere, som har nået at hente siderne," siger Johnny Lundberg.Han fortæller, at Nitec skyndte sig at få fjernet listen fra den forkerte mappe for at forhindre at problemet spredte sig yderligere.Lederen af Nitec fortæller, at det ikke tidligere er sket, at Politiet er kommet til at spærre lovlige sider ved en fejl.

Artiklen fortsætter på næste side...